CELEX: 32014R0217
Language: sk
Date: 2014-03-07 00:00:00
Title: Nariadenie Komisie (EÚ) č. 217/2014 zo 7. marca 2014 , ktorým sa mení nariadenie (ES) č. 2073/2005, pokiaľ ide o  salmonelu v jatočných telách ošípaných  Text s významom pre EHP

8.3.2014   
            
            
               SK
            
            
               Úradný vestník Európskej únie
            
            
               L 69/93
            
         
      NARIADENIE KOMISIE (EÚ) č. 217/2014
   zo 7. marca 2014,
   ktorým sa mení nariadenie (ES) č. 2073/2005, pokiaľ ide o salmonelu v jatočných telách ošípaných
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 852/2004 z 29. apríla 2004 o hygiene potravín (1), a najmä na jeho článok 4 ods. 4,
   keďže:
   
               (1)
            
            
               V nariadení Komisie (ES) č. 2073/2005 (2) sa stanovujú mikrobiologické kritériá pre určité mikroorganizmy a vykonávacie pravidlá, ktoré majú dodržiavať prevádzkovatelia potravinárskych podnikov, pokiaľ ide o všeobecné a osobitné hygienické požiadavky uvedené v článku 4 nariadenia (ES) č. 852/2004, najmä kritérium hygieny procesu v prípade salmonely v jatočných telách ošípaných na účely kontroly kontaminácie počas zabíjania.
            
         
               (2)
            
            
               Európsky úrad pre bezpečnosť potravín (EFSA) 3. októbra 2011 prijal vedecké stanovisko k ohrozeniam verejného zdravia, na ktoré sa má vzťahovať prehliadka mäsa (bravčového) (3), kde sa salmonela identifikuje ako vysoké riziko pre verejné zdravie, ktoré súvisí s konzumáciou bravčového mäsa, a odporúča sa prevencia kontaminácie jatočných tiel ošípaných salmonelou. EFSA okrem iného odporúča, aby sa sprísnilo kritérium hygieny procesu v prípade salmonely v jatočných telách ošípaných.
            
         
               (3)
            
            
               V záujme zníženia prevalencie salmonely v jatočných telách ošípaných by sa mala sprísniť kontrola hygieny počas zabíjania v súlade s ustanoveniami nariadenia (EÚ) č. 218/2014, ktorým sa menia prílohy k nariadeniu Európskeho parlamentu a Rady (ES) č. 853/2004, nariadeniu Európskeho parlamentu a Rady (ES) č. 854/2004 a nariadenie Rady (ES) č. 2074/2005 (4), a následne by sa mal znížiť počet pozitívnych vzoriek.
            
         
               (4)
            
            
               Požiadavky stanovené v nariadení zahŕňajú prispôsobenie súčasných postupov pre prevádzkovateľov potravinárskych podnikov. Je preto vhodné umožniť odklad uplatňovania tohto nariadenia.
            
         
               (5)
            
            
               Nariadenie (ES) č. 2073/2005 by sa preto malo zodpovedajúcim spôsobom zmeniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat a Európsky parlament ani Rada proti nim nevzniesli námietku,
            
         PRIJALA TOTO NARIADENIE:
   Článok 1
   V kapitole 2 prílohy I k nariadeniu (ES) č. 2073/2005 sa riadok 2.1.4 nahrádza takto:
   
      
                  
                              „2.1.4.
                           
                           
                              Telá ošípaných
                           
                        
               
                  
                     Salmonella
                  
               
               
                  50 (5)
               
               
                  3 (6)
               
               
                  neprítomnosť na testovanej ploche/telo
               
               
                  EN/ISO 6579
               
               
                  telá po jatočnej úprave, ale pred chladením
               
               
                  zlepšenie hygieny na bitúnku a preverenie kontrol procesu, pôvodu zvierat a biobezpečnosti na farmách pôvodu“
               
            
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. júna 2014.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. marca 2014
      
         
            Za Komisiu
         
         
            predseda
         
         José Manuel BARROSO
         
      
   
   
      (1)  Ú. v. EÚ L 226, 25.6.2004, s. 3.
   
      (2)  Ú. v. EÚ L 338, 22.12.2005, s. 1.
   
      (3)  Vestník EFSA (EFSA Journal) 2011; 9(10): 2351.
   
      (4)  Pozri stranu 95 tohto úradného vestníka.